Ψήφισμα με το οποίο ενημερώνεται η Οικονομική και Κοινωνική Επιτροπή σχετικά με τους λόγους αναβολής της απόφασης χορήγησης απαλλαγής της ως προς το γενικό προϋπολογισμό της Ευρωπαϊκής Ένωσης για το οικονομικό έτος 1996 Τμήμα VI - Μέρος Α: Οικονομική και Κοινωνική Επιτροπή

Το Ευρωπαϊκό Κοινοβούλιο,

- έχοντας υπόψη το άρθρο 203, παράγραφος 10 της Συνθήκης ΕΕ,

- έχοντας υπόψη το άρθρο 22, παράγραφοι 2 και 3 του Δημοσιονομικού Κανονισμού,

- έχοντας υπόψη το λογαριασμό διαχείρισης και το δημοσιονομικό ισολογισμό σχετικά με το οικονομικό έτος 1996 (SEC(97)0402 - C4-0197/97),

- έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 1996 (C4-0599/97) ((ΕΕ C 348 της 18.11.1997)),

- έχοντας υπόψη τη σύσταση του Συμβουλίου της 9ης Μαρτίου 1998 (C4-0168/98),

- έχοντας υπόψη την έκθεση της Επιτροπής Ελέγχου του Προϋπολογισμού (A4-0289/98),

Α. λαμβάνοντας υπόψη τη σοβαρότητα των συμπερασμάτων της ετήσιας έκθεσης του Ελεγκτικού Συνεδρίου για το 1996 όσον αφορά τη διαχείριση των πιστώσεων της ΟΚΕ,

Β. λαμβάνοντας υπόψη ότι διαπιστώθηκαν ορισμένες παρατυπίες οι οποίες αμαυρώνουν την εικόνα της Ευρωπαϊκής Ένωσης στα μάτια των πολιτών,

Γ. υπενθυμίζοντας τη θέση του η οποία εκφράσθηκε στην παράγραφο 8 του ψηφίσματός του της 31ης Μαρτίου 1998 για την ενημέρωση της Επιτροπής σχετικά με του λόγους αναβολής της απόφασης χορήγησης απαλλαγής από την εκτέλεση του γενικού προϋπολογισμού της ΕΕ για το 1996 ((ΕΕ C 138 της 4.5.1998, σελ. 43.)) όσον αφορά την παραχώρηση στην UCLAF εκ μέρους όλων των θεσμικών οργάνων του δικαιώματος διεξαγωγής ερευνών,

1. εκφράζει βαθειά λύπη για τα των δύο λογιστικών ελέγχων που πραγματοποιήθηκαν όσον αφορά τη διαχείριση των πιστώσεων της ΟΚΕ: ο ένας εκ των ελέγχων αυτών πραγματοποιήθηκε από το δημοσιονομικό ελεγκτή της ΟΚΕ και ο άλλος από το Ελεγκτικό Συνέδριο[semigr ]

2. είναι της άποψης ότι η αποκάλυψη όλων αυτών των στοιχείων επιβάλλει την παραπομπή του θέματος στο Ελεγκτικό Συνέδριο και στην UCLAF για δύο λόγους: αφενός για να εξακριβωθεί κάθε ενδεχόμενη συμμετοχή στην υπόθεση και να προσδιορισθούν οι διοικητικές ευθύνες όσον αφορά τη λογιστική καταχώρηση, την ανάληψη, την εντολή και την εκκαθάριση των δαπανών[semigr ] αφετέρου για να ελεγχθούν η αξιοπιστία του νέου συστήματος πληρωμής των δαπανών που προτείνει το Ελεγκτικό Συνέδριο και οι όροι ανάκτησης των αχρεωστήτως καταβληθέντων ποσών[semigr ]

3. εκφράζει βαθύτατη λύπη για τον τρόπο με τον οποίο η ΟΚΕ διαχειρίστηκε και προγραμμάτισε την πλήρωση της θέσεως του δημοσιονομικού ελεγκτή, τη στιγμή μάλιστα που η ανάγκη πλήρωσης της θέσεως αυτής ήταν προβλέψιμη και είχε γνωστοποιηθεί στην αρμόδια για τον προϋπολογισμό αρχή σύμφωνα με τις διατάξεις του άρθρου 55 του δημοσιονομικού κανονισμού στα πλαίσια της διαδικασίας του προϋπολογισμού για το 1998[semigr ]

4. διατυπώνει το αίτημα να ζητηθεί από το δημοσιονομικό ελεγκτή της ΟΚΕ να εξηγήσει τους λόγους για τους οποίους, σε προηγούμενη περίπτωση, είχε κρίνει σκόπιμο να επιβεβαιώσει ότι οι εν λόγω πληρωμές ήταν σύμφωνες με «όλες τις πράξεις που εξεδόθησαν εις εκτέλεση του προϋπολογισμού και των κανονισμών καθώς και με όλες τις πράξεις που εξεδόθησαν εις εκτέλεση των Συνθηκών και κανονισμών» και, επίσης, ότι τηρούσαν τις αρχές της οικονομίας και της χρηστής δημοσιονομικής διαχείρισης που καθορίζονται στο άρθρο 2 του δημοσιονομικού κανονισμού[semigr ]

5. εκφράζει βαθειά λύπη για τον ιδιαίτερα ελιπή χαρακτήρα των πληροφοριών που εμπεριέχονται στο λογαριασμό διαχείρισης και στο δημοσιονομικό ισολογισμό του τμήματος VI -α του γενικού προϋπολογισμού[semigr ] ζητεί από την ΟΚΕ να μεριμνήσει ώστε η παρουσίαση των στοιχείων που αφορούν την εκτέλεση των πιστώσεων οι οποίες εμπίπτουν στην αρμοδιότητά της να είναι διαφανής, πλήρης και ακριβής[semigr ] σ'αυτό το πλαίσιο θεωρεί ότι οι πληροφορίες που θα παρασχεθούν για το οικονομικό έτος 1996 πρέπει να συμπληρωθούν με τις πληροφορίες του υπόλογου, ιδιαίτερα όσον αφορά την άσκηση των αρμοδιοτήτων του στο θέμα της είσπραξης ή των πληρωμών που πραγματοποιήθηκαν για τις δαπάνες οι οποίες αποτέλεσαν αντικείμενο παρατηρήσεων του Ελεγκτικού Συνεδρίου[semigr ]

6. πληροφορεί την ΟΚΕ ότι δεν είναι σε θέση να της χορηγήσει απαλλαγή για όσο χρονικό διάστημα οι όροι και τα αιτήματα που προαναφέρθηκαν δεν έχουν ικανοποιηθεί, συμπεριλαμβανομένης της χορήγησης οριστικής απαλλαγής στον υπόλογο όπως απαιτείται από το άρθρο 77 του δημοσιονομικού κανονισμού[semigr ]

7. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Ελεγκτικό Συνέδριο, την Οικονομική και Κοινωνική Επιτροπή και να εξασφαλίσει τη δημοσίευσή της στην Επίσημη Εφημερίδα (σειρά L).